open-index/open-wikipedia-markdown huggingface dataset:
Հարսթադ

աջից|մինի|200px|Հարսթադ կոմունան Թրոմս ֆյուլքեի քարտեզին
**Հարսթադ** (), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Հարսթադ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 371.84 կմ² տարածք։

## Պատմություն
Կոմունան հիմնադրվել է 1904 թվականի հունվարի 1-ին՝ առանձնանալով Տրոնդենես կոմունայից։ Սկզբնական շրջանում բնակչությունը 1246 մարդ էր։ Այդ թիվը մեծացնելու նպատակով կոմունային միացվեց նաև Սարստոգը։
2000-ական թվականներին Տրոնդենեսում հայտնաբերվել է 3000 տարվա բրոնզե կացին և 2600 տարվա բրոնզե ժանյակ, ինչը փաստում է, որ այս տարածքում արդեն 3000 տարի առաջ բնակվել են մարդիկ, որոնք ունեցել են բարձր զարգացվածություն։ Կոմունայի տարածքում է գտնվում Տրոնդենեսի եկեղեցին, որը թվագրվում է 13-14-րդ դարերին։

## Հարսթադի զինանշանը
Հարսթադ կոմունայի զինանշանը իրենից ներկայացնում է կապույտ գույնով ներկված թևավոր վահան, ներքևի մասը կլոր, որի վրա պատկերված է սպիտակ գույնի ալիքներ՝ որպես ծովը խորհրդանշող նշան։

## Բնակչություն
Համաձայն 2007 թվականի մարդահամարի տվյալների՝ Հարսթադ կոմունայում բնակվում է 23.108 մարդ։ Կոմունայի բնակչության քանակը վերջին 60 տարում աճ է գրանցել։

## Հարսթադում ծնված հայտնի անձինք
* Օդդ Բյորն — երգիչ
* Կնուտ Անդերսեն — ռեժիսոր
* Իռեն Ռեպպեն — դերասանուհի
* Կառլ Էրիկ Հար — գեղանկարիչ
* Հանս Էգդե — հոգևորական

## Քույր քաղաքներ
* , Կիրովսկ
* , Ումեո
* , Վաասա
* , Հելսինգյոր

## Պատկերասրահ

Պատկեր:Bulk Viking - Harstad IMO 7232743.jpg
Պատկեր:Bulk Viking - Harstad IMO 7232743.jpg
Պատկեր:Harstadt im Februar 2005.jpg
Պատկեր:A view from Meløya with Andørja in the background.JPG


## Աղբյուրներ
* Store norske leksikon. (նորվեգերեն)

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից:  (նորվեգերեն)

## Ծանոթագրություններ

Կատեգորիա:Թրոմս ֆյուլքեի կոմունաներ
Իբեսթադ

աջից|մինի|200px|Իբեսթադ կոմունան Թրոմս ֆյուլքեի քարտեզին
**Իբեսթադ** (), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Համնվիկ գյուղն է։ Համեմատաբար այլ խոշոր բնակավայրերից են Էնգենեսը, Լաուպսթադը, Ռոլենսը, Սորոլնեսը, Սորվիկը։ Պաշտոնական լեզուն է բուկմոլը։ Զբաղեցնում է 241.24 կմ² տարածք։

## Պատմություն
Իբեսթադ կոմունան հիմնադրվել է 1838 թվականի հունվարի 1-ին։ Սկզբնական շրջանում այն ուներ ավելի մեծ մակերես և ընդգրկում էր Վագսֆյորդից մինչև Շվեդիայի սահման։ 1854 և 1871 թվականներին կոմունայից առանձնացվեցին Բարդուն և Սալանգեն։

## Իբեսթադի զինանշանը
Իբեսթադ կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա շրջանակի մեջ պատկերված է սպիտակ գույնի հավասարաթև խաչ։ Այն խորհրդանշում է Իբեսթադի ամենահին քարի եկեղեցու խաչը, որի թվագրվում է 12-րդ դարով։

## Բնակչություն
Համաձայն 2007 թվականի մարդահամարի տվյալների՝ Իբեսթադ կոմունայում բնակվում է 1511 մարդ։ Կոմունայի բնակչության քանակը վերջին 60 տարում ակնհայտ նվազում է գրանցել՝ կրճատվելով գրեթե երկու անգամ։

## Պատկերասրահ

Պատկեր:Engenes Andørja med båthavn.JPG
Պատկեր:Sørrollnes in Ibestad 2010.jpg
Պատկեր:Ibestad kirke.JPG
Պատկեր:Ibestad Gratangen IMG 4906 andörja island.JPG


## Ծանոթագրություններ

## Աղբյուրներ
* Store norske leksikon. (նորվեգերեն)

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Թրոմս ֆյուլքեի կոմունաներ
Գևորգ Էլբակյան

**Գևորգ Մեխակի Էլբակյան** (), հայ դերասան։

## Կենսագրություն
Գևորգ Էլբակյանը ծնվել է Ալեքսանդրապոլում (այժմ` Գյումրի)։ Սովորել է Գյումրիի թիվ 8 միջնակարգ դպրոցում։ 1938 թվականին բռնադատվել է։ 1943 թվականին ստալինյան ճամբարից զորակոչվել է պատերազմ, ծառայել Վլադիվոստոկում, մասնակցել է Ճապոնիայի դեմ պատերազմին, 1945-1947 թվականներին Սախալինում եղել է նավաստի։ 1948-1951 թվականներին սովորել է Երևանի գեղարվեստա-թատերական ինստիտուտում` Արմեն Գուլակյանի արվեստանոցում։ Եղել է Երևանի Պատանի հանդիսատեսի պետական, Հակոբ Պարոնյանի անվան երաժշտական կոմեդիայի պետական և Հրաչյա Ղափլանյանի անվան պետական դրամատիկական թատրոնների դերասան։

## Ներկայացումներ
* Գևո` Գաբրիել Սունդուկյանի «Քանդած օջախ»
* Սենյա` Բ. Աֆինագենովի «Մաշենկա»
* Գլաշաթայ` Հովհաննես Թումանյանի «Ոսկե քաղաք»
* Ոստիկանապետ` Լազար Լագինի «Ծերունի Խոտաբիչ»
* Բախշո` Միքայել Շաթիրյանի «Երաժշտախումբ»
* Միխաել Աժդահա` Յուրի Լյուբիմովի «Քարե սիրտ»
* Ռոշֆոր` Ալեքսանդր Դյումայի «Երեք հրացանակիրներ»
* Պարիջի` Ի. Կալմանի «Մոնմարտրի մանուշակը»
* Արշակ Զանգունի` Ժորա Հարությունյանի «Ծաղիկների աշխարհում»
* Բորիս` Ա. Պետրովի, Ա. Չերնովի «Երեք ուսանողներ էին»
* Սիմոն` Գրիգոր Չալիկյանի «Մարսեցի փեսան»
* Արտաշես` Ալեքսանդր Շիրվանզադեի «Մորգանի խնամին»
* Մացակ` Ալեքսանդր Արաքսմանյանի «Երրորդ հարկից գլխիվայր»
* Դիտո` Օտիա Իոսելիանիի «Քանի դեռ սայլը շուռ չի եկել»

## Ֆիլմեր
* «Նվագախմբի տղաները»
* «Սայաթ-Նովա»
* «Ում է ժպտում կյանքը»
* «Աղքատի պատիվը»
* «Գիշեր ու ցերեկ»
* «Մենք ենք, մեր սարերը»
* Ռ. Բիկովի «Հեռագիր»

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասաններ
Պլովդիվի քաղաքապետերի ցանկ

**Պլովդիվի քաղաքապետերի ցանկ**ում ներկայացված է Բուլղարիայի՝ մեծությամբ երկրորդ քաղաք Պլովդիվի ղեկավարների ցանկը սկսած 1878 թվականից, երբ հիմնադրվել է այդ պաշտոնը Բուլղարիայի անկախացումից հետո։
## Ցանկ

## Աղբյուրներ
* Райчевски, Георги, Петков, Петко З. "Пловдивските кметове", Пловдив, 2005, изд. "Агенция Седем Д" ООД

Կատեգորիա:Ցանկեր:Բուլղարիա
Թրոնդենեսի եկեղեցի

**Թրոնդենեսի եկեղեցի** (), միջնադարյան ամենահյուսիսային եկեղեցին աշխարհում։ Գտնվում է Նորվեգիայի Թրոմս ֆյուլքեի Հարսթադ կոմունայի Թրոնդենես բնակավայրում։ Այն նաև հանդիսանում է աշխարհում պահպանված ամենահյուսիսային միջնադարյան կառույցը։ Եկեղեցին պատկանում է Նորդ-Հալոգլանդ թեմին։

Չնայած ընդունված է եկեղեցին թվագրել 11-րդ դարով, սակայն շինարարությունը ավարտվել է միայն 1435 թվականին։ Համեմատած Նորվեգիայի հյուսիսում գտնվող մյուս 10 միջնադարյան քարե եկեղեցիների՝ Տրոնդենեսի եկեղեցին պահպանվել է գրեթե իր նախնական տեսքով։

Եկեղեցու նավի երկարությունը 22,6 մետր է, իսկ խորանին՝ 13,5 մետր, ինչը այն դարձնում է նորվեգական միջնադարյան գյուղական ամենամեծ եկեղեցին։ Ուշ միջնադարում այն հանդիսացել է Հյուսիսային Նորվեգիայի գլխավոր եկեղեցին։

Եկեղեցին հայտնի է նաև իր սրբապատկերներով, որոնցից մեկը նկարել է գերմանացի նկարիչ Բերնթ Նոտկեն։ Եկեղեցում տեղադրված է 18-րդ դարի երգեհոն։

Եկեղեցու հարևանությամբ գտնվում են մեկ այլ միջնադարյան եկեղեցու ավերակներ։ Նախկինում եկեղեցուն կից եղել է նաև զանգակատուն, սակայն չի պահպանվել։

## Պատկերասրահ

Պատկեր:Kirche Trondenes Kleiner Altar.jpg|
Պատկեր:Kirche Trondenes Kanzel.jpg|
Պատկեր:10 Harstad Trondenes Church.jpg|
Պատկեր:Trondenes kirke 03.JPG|
Պատկեր:Trondenes kirke - portal - 20100505 IMG 0946.jpg|


## Ծանոթագրություններ

Կատեգորիա:Թրոմս ֆյուլքեի եկեղեցիներ
Կատեգորիա:Նորվեգիայի լյութերական եկեղեցիներ
Նորդշթերն

thumb|right|300px|Թրոնհեյմ, 1942 (գերմանական արխիվ)

**Նորդշթերն** ( — Բևեռային աստղ), ոչ պաշտոնական՝ **Նոր Թրոհհեյմ** (), Նացիստական Գերմանիայի նախագիծը՝ ստեղծելու գերմանական նոր մեգապոլսի՝ Երկրորդ համաշխարհային պատերազմի ընթացքում օկուպացված Նորվեգիայի տարածքում։ Նախատեսված է ր, որ քաղաքը ունենալու էր 250 000 - 300 000 բնակչություն։

Շինարարական հրապարակը տեղակայված է եղել Թրոնհեյմ քաղաքից 15- 20 կմ հեռավորության վրա։ Քանի որ Թրոնհեյմս ֆյորդը ռազմավարական մեծ նշանակություն է ունեցել գերմանացիների համար, Նորդշթերնը պետք է կառուցվեր խոշոր ռազմածովային բազայի մոտ, որպեսզի հնարավորություն տար Գերմանիային ունենալ ամբողջական վերահսկողություն Հյուսիսային Ատլանտիկայի վրա։ Նախագիծը մեծապես խրախուսվել է ծովակալներ Էրիխ Ռեդերի և Կարլ Դյոնիցի կողմից։

Ադոլֆ Հիտլերը, ով բարձր էր գնահատում նախագիծը, հայտարարել էր, որ Նորդշթերն քաղաքը կդառնա «Գերմանական Սինգապուր»։ Պատերազմի ընթացքում Թրոնհեյմի նավահանգիստը դարձել է Հյուսիսային Ատլանտիկայի գերմանական սուզանավերի տեղակայման հիմնական բազան։

## Ռազմավարական նշանակություն
Նորվեգիայի օկուպացումը Նացիստական Գերմանիայի ռազմական ղեկավարությանը տվեց տարածման նոր հնարավորություններ։ Թրոնհեյմ քաղաքը և Թրոնհեյմս ֆյորդը ունեին ռազմավարական մեծ նշանակությունը մի քանի առումներով։ Մինչ պատերազմի սկիզբը փոխծովակալ և ռազմածովային ռազմավար Վոլֆգանգ Վեգեները նշում էր Նորվեգիայի մերձափնյա շրջանների ռազմավարական մեծ նշանակությունը Գերմանիայի համար։

Որպես վառ օրինակ համարվում էր Tirpitz գծանավի շինարարական աշխատանքների իրականացումը Նորվեգիայում, որը ստիպված էր մշտապես վերադառնալ Գերմանիա այդ նպատակով։ Մեծ չափեր ունենալու պատճառով՝ Հյուսիսային Ատլանտիկայում ոչ մի նավաշինարան չէր կարող ընդունել նրան։ Բրիտանիայի համար մղված մարտերում լյուֆտվաֆեի կրած պարտությունից հետո, Գերմանիայի ռազմավարները որոշեցին, որ պետք է իրականացնել Մեծ Բրիտանիայի ծովային շրջափակում։ Այդ նպատակով Բրիտանիա ուղարկվեցին ռազմական մեծ պաշարներ։ Բացի այդ, Նորվեգիան կարող էր ունենալ մեծ նշանակություն՝ մոտ ապագայում Հյուսիսային Ատլանտիկայում մղվող ռազմագործողությունների ժամանակ։ Այս և մնացած մոտիվները հիմք հանդիսացան արագացնելու Նորվեգիայի օկուպացիան։

## Ծագումնաբանություն
Nordstern անվանումը նախագծին տվել է Ֆյուրերը։ Գոյություն ունի նախագծի անվան հետպատերազմական տարբերակը՝ Neu-Drontheim ()։ Տերմինը ստեղծվել է Գաբրիել Բրովոլդի կողմից, ով այդպես է անվանել քաղաքը 1996 թվականին լույս տեսած իր գրքի մեջ։ Այսինքն այս տերմինը երբևիցե չի օգտագործվել նացիստների կողմից։

Drontheim տարբերակը համարվում է Թրոնհեյմի գերմաներենի առօրյա խոսակցական տարբերակը։ Այդ պատճառով հիմնականում կիրառվել է օկուպացիոն իշխանությունների կողմից։ Շփոթությունը առաջանում է նաև այն պատճառով, որ Հիտլերը իր խոսքում նշել է «Trondheim/Drontheim» տարբերակը, նկատի ունենալով շինարարական նախագիծը։ Յոզեֆ Գեբելսը նախագիծը իր օրագրի մեջ անվանում էր «Nordstern», բացատրելով որ այդ անվանումը իր անձամբ ասել է ֆյուրերը։

## Ծանոթագրություններ

Կատեգորիա:Նորվեգիան Երկրորդ համաշխարհային պատերազմում
Բագրատ Առուշանյան

**Բագրատ Իսահակի Առուշանյան** (), խորհրդային բանակի գեներալ-լեյտենանտ (1945 թվականից)։

## Կենսագրություն
Ծնվել է փետրվարի 27-ին, Հին Գորիս (այժմ՝ Գորիսի շրջանի Վերիշեն) գյուղում։ Սովետական բանակում ծառայել է 1923 թվականից։ 1926 թվականին ավարտել է Երևանի Առուշանյան-Մյասնիկյանի անվան հայկական միացյալ ռազմական դպրոցը և ծառայության անցել Հայկական լեռնահրաձգային դիվիզիայում 1926–1932 թվականներին։ 1936 թվականին ավարտել է Ֆրունզեի անվան ռազմական ակադեմիան։ Մասնակցել է սպիտակ ֆինների դեմ մղված մարտերին 1939–1940 թվականներին։ Հայրենական մեծ պատերազմի ժամանակ Հարավ–Արևմտյաև ռազմաճակատում եղել է 12-րդ բանակի շտաբի պետ, ապա՝ նույն ռազմաճակատի հրամանատարի տեղակալ (թիկունքի գծով)։ 1941 թվականի հոկտեմբերին նշանակվել է 56-րդ բանակի շտաբի պետ և մասնակցել Դոնի Ռոստովի ազատագրմանը։ 1943 թվականին տեղափոխվել է 1-ին Մերձբալթյաև ռազմաճակատ։ 1944 թվականի հունիսից եղել է 11-րդ գվարդիական կորպուսի հրամանատար։ Առուշանյանի զորամիավորումները հերոսական կռիվներ են եղել Բելառուսիայի, Մերձբալթիկայի ազատագրման համար, մասնակցել են Արևելյան Պրուսիայի մարտերին։ Առուշանյանը պարգևատրվել է Լենինի, Կարմիր դրոշի՝ 3, Սուվորովի և Կուտուզովի II աստիճանի շքանշաններով։ Ետպատերազմյան տարիներին ավարտել է զինված ուժերի Գլխավոր շտաբի Կ. Վորոշիլովի անվան ռազմական, ակադեմիան 1948 թվականին, ապա դասախոսել է ռազմական ակադեմիաներում։ Գրել է ռազմագիտական և ռազմապատմական հոդվածներ։ ԽՄԿԿ անդամ 1931 թվականից։

## Ծանոթագրություններ

Կատեգորիա:ԽՍՀՄ ԶՈՒ հայ գեներալ-լեյտենանտներ
Կատեգորիա:Հայրենական մեծ պատերազմի հայ մասնակիցներ
Կատեգորիա:ԽՄԿԿ անդամներ
Կատեգորիա:Երկարակյացներ
Սաթիկ Հախնազարյան

**Սաթիկ Ցոլակի Հախնազարյան** (), հայ դերասանուհի։ Հայաստանի վաստակավոր արտիստ (2016)։

Դերասան Արթուր Կարապետյանի կինը։

## Կենսագրություն
Սաթիկ Հախնազարյանը ծնվել է Հոկտեմբերյանի շրջանի Նալբանդյան գյուղում։ Ավարտել է Նոր-Արտագերսի դպրոցը, 1988 թվականին՝ Երևանի գեղարվեստա-թատերական ինստիտուտի դերասանական ֆակուլտետը։ 1987-1992 թվականներին եղել է «Անիվների վրա» թատրոն-ստուդիայի, 1996-2001 թվականներին՝ Երևանի Պատանի հանդիսատեսի պետական թատրոնի, 1997 թվականից՝ Երևանի Հակոբ Պարոնյանի անվան երաժշտական կոմեդիայի պետական թատրոնի դերասանուհի։

## Ներկայացումներ
* Տիկին Դիտման, Մայր՝ Պերճ Զեյթունցյանի «Ոտքի, դատարանն է գալիս»
* Դոլորես՝ Վիլյամ Սարոյանի «Սովյալները»
* Իսմենե՝ Սոֆոկլեսի «Անտիգոնե»
* Մարթա Իզաբելա՝ Ա. Կասոնայի «Ծառերը կանգնած են մահանում»
* Զառա՝ Գ. Խուգանի «Իմ զոքանչը»
* Սիլվիա՝ Մարիվոյի «Խաղ սիրո և պատահականության»
* Ֆլորենս՝ Ջ. Պատրիկի «Տարօրինակ միսիս Սևիջը»
* Դորիս՝ Բ. Սլեյդի «Ամեն տարի՝ նույն օրը» («Արտավազդ» մրցանակ)
* Խեղկատակ՝ Կարինե Խոդիկյանի «Ձոն խեղկատակին»
* Գոհար՝ Գ. Սարգսյանի «Վեց սիրահարված խենթ»
* Սպիտակ դիմակ՝ Արիստոփանեսի «Լիսիստրատե»
* Արուս՝ Ժիրայր Անանյանի «Տեր, մի թող մեզ անտեր»
* Լուչիա՝ Է. դե Ֆիլիպպոյի «Ֆիլումենա Մարտուրանո»
* Նազանի՝ Ալեքսանդր Շիրվանզադեի «Ազգային գործիչը»
** Մագթաղինե՝ «Մորգանի խնամին»
* Արփենիկ՝ Աղասի Այվազյանի «Չարենցի ուղղիչ տունը»
* Բելոտելովա՝ Ալեքսանդր Օստրովսկու «Հարուստի աղջիկը տգեղ չի լինում»
* Լառա՝ Գ. Խանջյանի «Ինձնից պրծում չկա»
* Բուժքույր՝ Ժորա Հարությունյանի «Բաբիկը և ուրիշները»
* Ժակլին՝ Մ. Կամուլետտիի «Սիրային իրարանցում»
* Լենա՝ Ն. Պտուշկինայի «Վեցնոցները»
* Մարոտտա՝ Մոլիերի «Ծիծաղելի սեթևեթուհիներ»
* Բեատրիչե՝ Ն. Ադալյանի «Լոմբարդ»
* Սալոմե՝ Գաբրիել Սունդուկյանի «Ձեր Աստվածը փողն է»
* Մելինե՝ Ք. Յալչընի «Հոգիս ձեզմով կխայտա»
*Պատգամավոր՝ Ռոդոլֆո Սանտանա «Հարդասենյակ կանանց համար»

## Ֆիլմեր
* «Ժամկետը յոթ օր», 1991
* «Մարիամ», 2005
* «Չնչիկը», 2010
* «Ծաղիկների պար», 2013
* «Թևանիկ», 2014
* «Շքամուտք», 2014
* «Շրջանակ», 2015
* «Որոգայթ», 2015
* ԱրմենиЯ, 2018

## Պարգևներ, մրցանակներ
* ՀԹԳՄ «Արտավազդ» մրցանակ «Կանացի լավագույն դերակատարման համար», 2007
* Հայաստանի վաստակավոր արտիստ, 2016
* ՀԹԳՄ «Արտավազդ» մրցանակ «Լավագույն երկրորդ պլանի դերասանուհի», 2019

## Ծանոթագրություններ

## Արտաքին հղումներ
*Սաթիկ Հախնազարյանը երաժշտական կոմեդիայի պետական թատրոնում

Կատեգորիա:Հայ դերասանուհիներ
Կատեգորիա:Հայաստանի վաստակավոր արտիստներ
Ալթա

**Ալթա** (), քաղաք և կոմունա Ֆինմարք ֆյուլքեում` Նորվեգիայի հյուսիսում։

## Անվանում
Կամունան Ալթա են անվանել հարևան Ալտա-ֆյորդի անվանումից։ «Ալթա» բառն ըստ էության հին սկանդինավյան դիցաբանության մեջ կարապի անունն է։ Կամ էլ ֆիննական *alaattia* բառից, որը տեղանքի անվանումն է։ Մինչ 1918 թվականը կոմունան անվանել են *Alten:*

## Պատմություն
Այն տեղանքը, որտեղ ներկայումս տարածված է քաղաքի տարածքը, հին ժամանակներում ապրել են կոմս անվանումով ժողովուրդները։ Այդ մասին են վկայում Ալթայի ժայռապատկերները, որոնք ստեղծվել են մոտավորապես , և մինչև մինչև 

Ալթա-Տալվիկի մունիցիպալիտետը ձևավորվել է 1838 թվականին, իսկ 1868 թվականին այն տրոհվում է Ալթա և Տալվիկ առանձին կոմունաների։

Երկրորդ համաշխարհային պատերազմի ժամանակ Ալթայի հարավ-արևմուտքում գտնվող Ալթա-ֆյորդի մոտ տեղակայվել էին ֆաշիստական Գերմանիայի Քրիգսմարինե զորքերը։ Այսօր այդ հատվածում տեղակայաված է «Տիրպից լինկորի թանգարանը»։

Պատերազմի վերջին հատվածում քաղաքն ավերվում է ու հրդեհվում։ Ավարտից հետո այն տարիների ընթացքում վերականգնվում է։

1964 թվականին Ալթա և Տալվիկ կոմունաները կրկին վերամիավորվում են և կոչվում Ալթա։

1970-ական թվականներին քաղաքում զանգվածային խռովություններ հասունացան։ Մասնակիցները հիմնականում սաամներն էին, որոնք պայքարում էին, որպեսզի Ալթա գետի վրա ջրաէլեկտրակայան չկառուցվի։ Սակայն ոչինչ հաշվի չառնվեց և այն կառուցվեց։

2000 թվականի հունվարի 1-ին Ալթային միացան նաև հարևան մի քանի բնակավայրեր և արդյունքում ձևավորվեց նոր քաղաք, որը կոչվեց Ալթա։ Դրանից հետո քաղաքի բնակչության թիվը անընդհատ աճում է։

## Տեղադրություն և բնակչություն
Ալթան գտնվում է Ալթա-ֆյորդի, որը Նորվեգական ծովի մաս է կազմում։ Ֆյորդի երկարությունը 40 կմ է։

Ալթան այսօր համարվում է Ֆինմարքի ամենամեծ քաղաքը։ Բնակչությունը կազմում է շուրջ 18 հազար։

Այստեղ կա օդանավակայան։ Հրատարակվում է *[[Altaposten]]* օրաթերթը հինգ հազար տպաքանակով (2010 թվականի տվյալներով)։

## Տեսարժան վայրեր
Ալթա քաղաքի գլխավոր տեսարժանությունը համարվում է ժայռապատկերները։ Հյուսիսային Նորվեգիայի 5000 ժայռապատկերներից միայն 3000-ը հենց այստեղ է գտնվում։ Այն համարվում է թանգարան բաց երկնքի տակ։ 1985 թվականին Ալթայի ժայռապատկերները մտցվեցին ՅՈՒՆԵՍԿՕ-յի Համաշխարհային ժառանգության կազմ։

Մյուս տեսարժան վայրերից են համարվում նաև հյուսիսափայլի աստղադիտարանը՝ «Հալդեն», որը Սուկկերթրոփեն լեռան վրա է և հիմնադրվել է 1899 թվականին։ Այս գիտահանրամատչելի կառույցը հասանելի է զբոսաշրջիկների այցելության համար։

## Քույր քաղաքներ
*  Ապատիտ
*  Բուդեն

## Ծանոթագրություններ

## Արտաքին հղումներ
* Панорама города'
* Сайт «Музея линкора Тирпиц» 

Կատեգորիա:Նորվեգիայի քաղաքներ
Ներսես Բալոյան

**Ներսես Փարսիի Բալոյան** (), խորհրդային բանակի գնդապետ, դիվիզիայի հրամանատար։
## Կենսագրություն

Ավարտել է Երևանի Ա․ Մյասնիկյանի անվան ռազմական դպրոցը (1926|1926 թվականին)։ Ծառայել է Հայկական դիվիզիայի հեծյալ գնդում։ 1934–1939 թվականներին սովորել է Կարմիր բանակի զրահատանկային և մեքենայացված զորքերի ակադեմիայում։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների սկզբին մասնակցել է Սմոլենսկի համար մղված մարտերին, ապա Մոսկվայի պաշտպանությանը։ 1943 թվականին Բալոյանի հրամանատարությամբ 146-րդ հրաձգային դիվիզիան Արևմտյան ռազմաճակատում մասնակցել է Սպաս-Դեմենսկ, Ռոսլավլ, Իփսլավիչի, Առաջին մերձբալթյան ռազմաճակատում՝ Վելիկիե Լուկի, Նևել քաղաքների ազատագրման մարտերին։ Բալոյան 1944 թվականին սկզբից եղել է 261-րդ հրաձգային դիվիզիայի հրամանատար։ 1947 թվականին ավարտել է Գլխավոր շտաբի ռազմական, ակադեմիայի դասընթացները։ Դասավանդել է Մ․ Ֆրունզեի անվան ռազմական, և Վ․ Ի․ Լենինի անվան ռազմաքաղաքական ակադեմիաներում (մինչև 1954 թվականը)։ ԽՄԿԿ անդամ 1924 թվականից։

## Պարգևներ
* Լենինի շքանշան
* Սուվորովի 2-րդ աստիճանի շքանշան
* Կարմիր դրոշի շքանշան (3)
* Կարմիր աստղի շքանշան

## Գրականություն
* Оганесян Г. Х., Гвардии полковник, Е., 1974

## Ծանոթագրություններ

Կատեգորիա:Հայրենական մեծ պատերազմի հայ մասնակիցներ
Ֆանտազիա 2000

**«Ֆանտազիա 2000»** (), Walt Disney Feature Animation ընկերության երաժշտական մուլտֆիլմ, որը նկարահանվել է 1999 թվականին IMAX համակարգում, «Ֆանտազիա» մուլտֆիմից 60 տարի հետո։ Որպես կոնֆերանսիա հանդես են եկել հայտնի դերասաններ և հաղորդավարներ։

## Մուլտֆիլմում հնչած երաժշտական ստեղծագործություններ
* Լյուդվիգ վան Բեթհովեն «Սիմֆոնիա № 5»
* Օտտորինո Ռեսպիգի «Հռոմի պինիաներ»
* Դմիտրի Շոստակովիչ «Կոնցերտ դաշնամուրի համար № 2 նվագախմբի հետ, Allegro, Opus 102»
* Քամիլ Սեն-Սանս «Կենդանիների դիմակահարդար», ավարտ
* Պոլ Դյուկա «Կախարդի աշակերտը»
* Էդուարդ Էդգար «Pomp and Circumstance, Marches #1, 2, 3, & 4»
* Իգոր Ստրավինսկի Սուիտ «Հրեղեն թռչուն» բալետից»

## Կոնֆերանսիեներ
* Ստիվ Մարտին
* Բեթ Միդլեր
* Ջոնս Կուինսին
* Անժելա Լենսբերի

## Ռուսական կրկնօրինակում
Հետին պլանի հնչյունավորումը կատարվել է «AB-Video» ստուդիայում «Առաջին ալիք» հեռուստալիքի խնդրանքով 2010 թվականին։ Տեքստը կարդացել են Նիկիտա Պրոզորովսկի և Օլգա Զուբկովա։

ՄԻկի Մաուսիի և Դոնալդ Դաքի խոսքերը Ջեմս Լիվայնի պահին կրկնօրինակվել է «Нева-1» ընկերությունում «Disney Character Voices International» պատվերով  2000 թվականին։
* Կրկնորինակման ռեժիսոր — Լյուդմիլա Դեմյանենկո
* Թարգմանիչ— Օլգա Վոյեկովա
* Միաժամանակյա տեքստի հեղինակ — Ելենա Ստավրոգինա
* Հնչյունային ռեժիսոր —Օկսանա Ստրուգինա
* Արվեստի խորհրդատու—Մարիուշ Յավարովսկի

### Դերերը կրկնօրինակել են
*Օլեգ Բիզինսկիխ — Միկի Մաուս
* Իլյա Նասկով— Դոնալդ Դակ

## Փաստեր
* «Կախարդի աշակերտը» նովելը փոխառված էր առաջին մուլտֆիլմից։

## Ծանոթագրություններ

## Արտաքին հղումներ

Կատեգորիա:1990-ականների անգլերեն ֆիլմեր
Կատեգորիա:IMAX ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:Ուոլթ Դիսնեյ ստուդիայի մուլտֆիլմեր
Նյուտոն լեռ

**Նյուտոն** (, ), լեռ Արևմտյան Շպիցբերգենում (Նորվեգիա), Շպիցբերգեն կղզեխմբի ամենաբարձր գագաթը։

Նյուտոն լեռը գտնվում է Նյու-Ֆրիսլանդում։ Ծովի մակարդակից բարձր է 1713 մ։ Գագաթի առաջին փաստագրված նվաճումը իրականացրել է ռուսաստանցի շվեդ երկրաբան, միներոլոգ և քարտեզագիր, Շպիցբերգենում ռուս-շվեդական արշավախմբի (1899—1902) անդամ Հելջ Բեքլուդը 1900 թվականի օգոստոսի 4-ին։

Լեռն իր անվանումը ստացել է ի պատիվ բրիտանացի հայտնի գիտնական Իսահակ Նյուտոնի։

## Ծանոթագրություններ

## Արտաքին հղումներ
* Store Norske Lexicon. 

Կատեգորիա:Շպիցբերգենի լեռներ
Մոռացված բառեր որսացողները

«**Մոռացված բառեր որսացողները**» (ճապ․՝ 星を追う子ども, Հոսի օ Օու Կոդոմո, բառացի. «Աստղեր որսացող երեխաները», անգլ․՝ «Children Who Chase Lost Voices from Deep Below»), լիամետրաժ անիմե ֆիլմ, որի հեղինակն է Մակոտո Շինկայը։ Այս աշխատանքը, մյուս ֆիլմերի համեմատ, ռեժիսորի համար ավելի երկարատև է եղել խրոնոմետրաժով։ *Hoshi o Ou Kodomo* բնութագրվում է, որպես «կենդանի» անիմացիոն ֆիլմ, արկածներով և ռոմանտիկայով, կենտրոնացված ուրախ և առույգ աղջկա ճամփորդության շուրջ։ Պրեմերիան կայացել է 2011 թվականի մայիսի 7- ին։

2011 թվականի սեպտեմբերի 28- ին Reanimedia ընկերությունը պաշտոնապես հայտարարել է, ձեռք բերված յուրահատուկ լիցենզիայի (կինո թատերգական, DVD և հեռուստատեսային իրավունք) մասին, Ռուսաստանում, Ուկրաինայում, Բելառուսում, Ղազախստանում և Բելգիայում։

Ռուսական թողարկումը եղել է 2012 թվականի մարտի 25- ին։

## Սյուժե
Ասունան դպրոցական է, ով շատ վաղ հասակում կորցրել է հորը և հիմա ապրում է իր մայրիկի հետ։ Տանը իր ժամանակի մեծ մասը նա անցկացնում է միայնակ, քանի որ մայրն աշխատում է հիվանդանոցում, գիշերային հերթափոխով։ Դպրոցում նա ունի գերազանց առաջադիմություն, բայց ընկերներ ոչ այդքան շատ։ Երեկոները նա անցկացնում է բլրի ստորոտում, լսելով հին ռադիո, բյուրեղի օգնությամբ, որը նրան է մնացել իր հայրիկից։ Մի անգամ բլրի ճանապարհին, նրա վրա հարձակվում է մի հսկա արարած, որից նրան փրկում է մի երիտասարդ, Սյուն անունով։ Հաջորդ օրը Ասունան իմանում է, որ Սյուն մահացել է, և գնացել է իր աշխարհ Ագարտի, որպեսզի կրկին հանդիպի իր ընկերոջ հետ
:

## Ստեղծման պատմություն
«Հինգ սանտիմետր վայրկյանում» ֆիլմի վրա աշխատանքներն ավարտելուց հետո Շինկայը հայտնել է, որ իր նախկին աշխատանքներից շատերը պատմել են մարդկանց մասին, ովքեր ստիպված են եղել բաժանվել նրանիցի, ով իրենց համար թանկ է եղել, և նա ցանկացել է այս թեման մշակել նաև հետագայում և ստեղծել աշխատանք այն մասին, թե ինչպես հաղթահարել այդ կորուստը։

2010 թվականի նոյեմբերին հայտնի է դարձել անունը, մի քանի տեղեկություններ սյուժեի և ֆիլմի թողարկման մասին, բացի այդ թողարկվել է թրիլերը։ Կերպարների դիզայներն է եղել Տակայո Նիսիմուրան, իսկ երգերի հեղինակը, Թեմմոնը։

## Մրցանակներ և անվանակարգեր
2011 թվականի հոկտեմբերին ևս չորս ֆիլմերի հետ միասին առաջադրվել է Asia Pacific Screen Awards մրցանակաբաշխության «Լավագույն անիմացիոն ֆիլմ» անվանակարգում։

## Ծանոթագրություններ

## Արտաքին հղումներ
* Официальный сайт  
* 

Կատեգորիա:2011 ֆիլմեր
Կատեգորիա:Անիմե
Կատեգորիա:Ճապոներեն ֆիլմեր
Կատեգորիա:2010-ականների ճապոներեն ֆիլմեր
Ծիր Կաթին և Անդրոմեդա գալակտիկաների բախում

thumb|right|314px|Բախումը**Ծիր կաթին և Անդրոմեդա գալակտիկաների բախումը**, ինչպես ենթադրվում է կկատարվի 4 մլրդ տարուց։ Ինչպես մնացած բախումներում, հնարավոր չէ, որ աստղերի մեծ մասը ոչնչանա բախումից, քանի որ աստղերը գտնվում են բավականին մեծ հեռավորության վրա։ Ինչպես օրինակ, Արեգակին ամենամոտ աստղը՝ Կենտավրոսի Պրոքսիման, գտնվում է մոտ 4,22 լուսային տարի հեռավորության վրա։

մինի|ձախից|Անդրոմեդան և Ծիլ Կաթինը 3 մլրդ տարուց
Հաշվարկներին համաձայն, Անդրոմեդիայի աստղերը կերևան անզեն աչքով արդեն 3 մլրդ տարի անց։ Նրանք կմիավորվեն մեկ գալակտիկայի մեջ։ Նոր առաջացած գալակտիկայի համար առաջարկվում են շատ անուններ, օրինակ, մլեկոմեդա։ Այժմ անհայտ է, թե կկատարվի արդյոք բախումը, սակայն հայտնի է, որ անդրոմեդան մոտենում է Ծիր Կաթինին 12000 կմ/վ արագությամբ։ Եթե բախումը տեղի չունենա, ապա միևնույն է, կկատարվի Մգագույն Մատերիայի բախում։

Ֆրենկ Սամերսը ստեղծել է բախման համակարգչային վիզուալ մոդելավորումը, օգտագործելով պրոֆեսոր Կրիս Միգոսի ուսումնասիրություննրը։

մինի|ձախից|Անդրոմեդա գալակտիկան
Ըստ մի քանի մոդելավորումների, 4 մլրդ տարի անց Ծիր Կաթինը «կուլ կտա» մեծ և փոքր մեգալովանները, իսկ 5 մլրդ տարուց վերջնականապես կմիավորվի Անդրոմեդայի հետ։

Այդպիսի բախումները տեղի են ունենում ամեն մի գալակտիկայի հետ․ Օրինակ, ինչպես նաև մեր գալակտիկան, Անդրոմեդան ևս անցյալում բախվել է գոնե մեկ գալակտիկայի հետ։

## Բախման նշանակությունը արեգակնային համակարգի համար
Բախումը տեղի կունենա շատ դանդաղ, այդ իսկ պատճառով, այն գրեթե 90% հնարավորությամբ վտանգ չի ներկայացնում երկրի համար։ Սակայն, մոտ 12% հնարավորությամբ արեգակը ձգողական ուժերի տակ կսկսի շարժվել անկանոն ուղեծրով։ Դա, իհարկե, մեծ փոփոխություններ չի բերի, եթե նկատի չունենալ ամեն գիշետ փոխվող աստղերի դիրքը և գեղեցիկ տեսարանը։ Կա նաև 3% հնարավորություն, որ արեգակնային համակարգը կձգվի Անդրոմեդայի կողմից։ Այդ ժամանակ ավելի մեծ վտանգ կներկայացնի Արեգակի վերածումը կարմիր հսկայի, որը տեղի կունենա 5-6 մլրդ տարուց։

## Ծանոթագրություններ

Կատեգորիա:Աստղային աստղագիտություն
Կատեգորիա:Ծիր Կաթին
Հաջողություն, պարոն Բլեք

**Հաջողություն,պարոն Բլեք** (հանգըլ ՝ 굿바이 미스터 블랙, Gutbai Miseuteo Beullaek)՝ 2016 թվականի հարավկորեական դրամատիկական հեռուսատսերիալ է։ Գլխավոր դերերում նկարահանվել են Լի Ջին Ուկ, Մուն Չհե Վոն, Յու Ին Յոն, Կիմ Կան Ու և Սոն Չե Րիմ։ Հեռուստասերիալը ցուցադրվել է MBC ալիքում 2016 թվականի մարտի 16-ին
չորեքշաբթիից հինգշաբթի։

## Սյուժե
Չա Ջի Վոն (Լի Ջին Ուկ)-Ծովային հետևակ, մարտական լողորդ-ականահատ։ Երբ նրան դավաճանում է իր ամենամոտիկ ընկերը, իսկ հետո սիրելի աղջիկը, Չա Ջի Վոնին հայտարարում են երկրի դավաճան։ Նա պետք է գնա Կորեայից Թայլանդ, բայց նա փախնում է այնտեղից և հետ է գալիս իր հայրենիք նոր անունով, կեղծ կնոջ հետ և այն նպատակով, որ վրեժ լուծի իր թշնամիներից։

## Դերերում
* Լի Ջին Ուկ-Չա Ջի Վոն/Բլեք-ծովային հետևակ, հայտարարեկ են, որպես դավաճան։
* Մուն Չե Վոն-Կիմ Սը Վան/Քայա-Ջի Վոնի կեղծ կինը, եկել է նրա հետ Կորեա ուրիշ անունով։
* Յու Ին Յոն-Յուն Մարի
* Կիմ Կան Ու-Մին Սոն Ջե
* Սոն Չե Րիմ-Սո Ու Ջին

## Վարկանիշ

## Ծանոթագրություններ

Կատեգորիա:2016 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Ուիլ Ֆորտե

**Ուիլլ Ֆորտե** (, ), ամերիկյան կինոդերասան, հնչյունավորող, սցենարիստ ու պրոդյուսեր։ Հիմնականում հեռուստադիտողին հայտնի է տարաբնույթ կատակերգական դերերով` «Շաբաթ երեկոյան ուղիղ եթերում» հեռուստահաղորդումից, որտեղ 2002-2012 թվականներին նա հայտնվել է 157 անգամ։

## Կենսագրություն
Օրվիլլ Ուիլիս Ֆորտե-չորրորդ (իրական անունը) ծնվել է 1970 թվականի հունիսի 17-ին Կալիֆորնիայի Ալամիդա շրջանում։ Մայրը` Պատրիցիա Ֆորտեն (օրիորդական ազգանունը` Ստիվերս)` նկարչուհի է, հայրը` Օրվիլլ Ուիլլիս Ֆորտե-երրորդ, ֆինանսական բրոկեր, մեծ քույրը Միշելն է։ Հայրը հեռացել է ընտանիքից, երբ Ուիլլն ու Միշելը եղել են երեխա։ Դրանից հետո ընտանիքով վերադարձան նույն մարզի Լաֆեյետ քաղաք։ Այնտեղ ապագա դերասանը ընդունվում է *[[Acalanes High School]]*, որը ավարտել է 1988 թվականին։ Հետո ընդունվում է Կալիֆորնիական համալսարան, որը ավարտել է մասնագիտությամբ պատմաբան։ Սկզբից Օրվիլլը ուզում էր դառնալ բրոկեր, ինչպես հայրն էր, բայց նա աշխատեց այդ շրջանում մեկ տարի և որոշեց իրեն նվիրել կատակերգությանը։

1997 թվականին գրում է սցենար, իսկ 2002 թվականին ակտիվ տպագրվում է, 2001-2002 թվականներին ներկայացել է համապրոդուսերական մի քանի դրվագներւմ «Շոու 70-ական» սերիալի դրվագներում։ 2002 թվականին վերադառնւմ է Նյու-Յորք Կալիֆոռնիայից։

Դերասանը սերտ կապ է պահում ընտանիքի հետ, նրա մայրը մասնակցել է Ուիլլի բոլոր նկարահանումներին։ Մի անգամ որդու հետ միասին մասնակցում են «Շաբաթ երեկոյան ուղիղ եթերում» հեռուստահաղորդմանը։ Ուիլլը երկու քույրերի համար նկարահանել է իրենց հարսանիքը և երկու երեխաների ծնունդը։ Երկրորդ ամուսնալուծությունից հետո դարձյալ հայրը ընտանիքի հետ հանդիպում է Սուրբ Ծննդյան տոների ժամանակ։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Ջորդան Դան

**Դան Ջորդան** (, )՝ բրիտանացի մոդել։

2006 թվականին Primark հանրախանութում շրջելիս աչքի է ընկել մոդելային գործակալներին։ Որոշ ժամանակ անց կնքել է պայմանագիր Storm Model Management ընկերության հետ։

Տարբեր ժամանակներում նա մասնակցել է շոուների. Alberta Ferretti, Alexander Wang, Anna Sui, Bottega Veneta, Burberry Prorsum, Carolina Herrera, Christian Dior, Derek Lam, Dolce & Gabbana, Emanuel Ungaro, Emilio Pucci, Etro, Giambattista Valli, Gucci, Hakaan, Hugo by Hugo Boss, Iceberg, J.Mendel, Jason Wu, Jean Paul Gaultier, John Galliano, Kanye West, Louis Vuitton, Marc by Marc Jacobs, Marc Jacobs, Marchesa, Michael Kors, Missoni, Moschino, Mugler, Nina Ricci, Oscar De La Renta, Paco Rabanne, Prabal Gurung, Proenza Schouler, Ralph Lauren, Rodarte, Tommy Hilfiger, Tory Burch, Valentino, Versace և այլն։
2012 թվականից մասնակցում է «Victoria’s Secret» ընկերության հաշվետու շոուին։

Ունի մեկ որդի՝ Ռայլին (ծնվել է 2009 թվականին դեկտեմբերի 8-ին)։

## Ծանոթագրություններ

## Արտաքին հղումներ
* Fashion Model Directory֊ի պրոֆիլը 

Կատեգորիա:Բրիտանացի մոդելներ
Նյու-Ֆրիսլանդ

**Նյու-Ֆրիսլանդ** ( — «Նոր Ֆրիլանդիա»), ընդարձակ տարածք Շպիցբերգեն կղզեխմբի Արևմտյան Շպիցբերգեն կղզում (Նորվեգիա)։

Նյու-Ֆրիսլանդը իրենից ներկայացնում էթերակղզի, որը տեղակայված է Վիդեֆյորդի (արևմուտքում) և Հինլոպենա նեղուցի (արևելքում) միջև։ Նյու-Ֆրիսլանդը իր անվանումը ստացել է ի պատիվ հոլանդական Ֆրիսլանդիա նահանգի։

## Ծանոթագրություններ

Կատեգորիա:Շպիցբերգենի աշխարհագրություն
Կլումբերի գաղտնիքը

**Կլումբերի գաղտնիքը-** Բրիտանացի գրող Արթուր Կոնան Դոյլի վեպը, որը առաջին անգամ հրապարակվել է 1889 թ.-ին։

## Սյուժե
Պատմությունը գրված է շոտլանդացի Ջոն Ֆոզերգիլ Ուեստի անունից, ով իր հոր և քրոջ հետ տեղափոխվել է Էդինբուրգից Շոտլանդիայի հարավում գտնվող Ուիգտաունշիր կոմսություն։ Նրանց տանից ոչ հեռու գտնվում է Կլումբեր-Հոլլի հնագույն կալվածքը, որը դատարկ է եղել երկար տարիներ։
Մի անգամ Կլումբեր-Հոլլում հայտնվում են նոր վարձակալներ` Հնդկաստանում պատերազմած գեներալ Խեզերստոնի ընտանիքը։
Ջոն Ուեստը հոգ է տանում գեներալի աղջկան և հայտնաբերում է, որ գեներալը վարում է չափազանց մեկուսի կյանք, ցանկապատում է կալվածքը բարձր պարսպով:Լուրեր են տարածվում , թե նա զգուշանում է Արևելքից եկած ինչ որ եկվորներից։ Ամեն տարի գեներալի վախը հասնում է իր գագաթնակետին հոկտեմբերի 5-ին, որից հետո նա հանդարտվում է որոշ ժամանակով։ Որոշ ժամանակ անց, Շոտլանդիայի ծովափի ոչ հեռու գտնվող ծովախորշում մի նավ խորտակվում է, և ողջ մնացածների շարքում գտնվում են 3 բուդդիստ քուրմ, ովքեր բարձրացել եին նավեզր Կարաչայում։

Երբ Ջոն Ուեստը տեղեկացնում է գեներալ Խեզերստոնին քուրմերի մասին, նա համակերպվում է իր ճակատագրին և հրաժարվում է Ուեստի ցանկացած օգնությունից։
Մի անգամ, գիշերը, այդ 3 քուրմերը կանչում են գեներալ Խեզերստոնին և Կլումբեր-Հոլլից կապրալ Ռուֆուս Սմիթին (ով պատերազմել է Հնդկաստանում գեներալի հետ միասին և, ըստ երևույթին, գտնվել է նույն վտանգի մեջ ) ։ Էքստասենսոր հատկություններով օժտված քուրմերը հաստատում են գեներալի և կապրալի գիտակցության նկատմամբ լիարժեք հսկողություն և ստիպում են նրանց խեղդվել տեղական Կրիի ճահիճում։
Գեներալ Խեզերստոնը թողնում է նամակ, որը հանձնարարում է փոխանցել Ուեստին` իր մահի կամ անհետացման դեպքում։ Ուեստը կարդում էգեներալի նամակը, նա հասկանում է Կլումբերի գաղտնիքը։ Գեներալը իր օրագրում նկարագրում է , որ 40 տարի առաջ, Աֆղանստանի առաջին պատերազմի ժամանակ, նրանք Ռուֆուսի հետ,
կռվել են աֆրիդիոսների ցեղերի հետ Գինդուկուշի լեռնանցքում։ Երբ նրանց ջոկատը փակուղու մեջ է մտցնում պարտված աֆրիդոսներին, որպեսզի վերացնի նրանց, քարանձավից դուրս է գալիս մի ծերունի և փորձում է խանգարել Խեզերստոնին և Ռուֆուսին։ Վերջիններս սպանում են այդ ծերունուն և անցնում են կոտորածի։ Նրանց կողմից սպանված ծերունին (Հուլաբ-շախ) եղել է բուդդիստ քահանա` բուդդիզմի բարձրագույն հոգևոր պետերից մեկը և նրա աշակերտները երդվել էին իրենց ուսուցչի մահվան համար վրեժ լուծել:ԽԵզերստոնին թողել էին 40 տարի` մինչ նրա հաշվեհարդար տեսնելը ։

## Արտաքին հղումներ
* 
* Free Audio & eText of ''The Mystery of Cloomber'' 

Կատեգորիա:1889 վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Սերգեյ Ցուկանով

**Սերգեյ Բորիսովիչ Ցուկանով** (, ), ռուս ֆուտբոլիստ։ «Ենիսեյ» ակուբի պաշտպան։

## Կարիերա
Վորոնեժական ֆուտբոլի սան։ 2014-2015 մրցաշրջանի սկզբին տեղափոխվել է Կալինինգրադի «Բալթիկա»։ Սերգեյը կարճ ժամանակում դարձել է թիմի ավագը և սիրվել շատերի կողմից։ Մրցաշրջանի արդյունքով Ցուկանովը դարձել է «Բալթիկայի» գլխավոր ռմբարկուն` 31 խաղում խփելով 6 գոլ։ Նա համարվում է լիգայի լավագույն պաշտպաններից մեկը։ 2016 թվականի փետրվարի 8-ին Սերգեյ Ցուկանովը տեղափոխվել է Կրասնոյարսկի «Ենիսեյ»։

## Վիճակագրությունը «Բալթիկայի» կազմում

## Ծանոթագրություններ

## Արտաքին հղումներ
* Профиль на сайте ФНЛ

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆակելի ֆուտբոլիստներ
Նորվեգիայի գետեր

thumb|right|250px|Գլոմմա
thumb|right|250px|Լոգեն
thumb|right|250px|Նիդելվա
**[[Նորվեգիա]]յի գետերը** ունեն մի շարք առանձնահատկություններ, որոնք պայմանավորված են Նորվեգիայի աշխարհագրական դիրքով։ Երկրի գետային ցանցը համեմատաբար խիտ է։ Գետերը հիմնականում լեռնային են, խորը՝ նեղ հովիտներով և մեծաթիվ ջրանկումներով։ Գետերը ջրառատ են ամբողջ տարին։ Գետերի սնումը հիմնականում ձնանձրևային է, հաճախ էլ գետերը սնվում են սառույցի հալոցքից։ Գետերը վարարում են գարնանը և ամռան սկզբին։ Որոշ գետերի վրա կան ջրվեժներ, որոնց բարձրությունը ի գերազանցում 600 մետրը

## Նորվեգիայի գետերի ցանկը ըստ երկարության
Ստորև ներկայացված են Նորվեգիայի ամենաերկար գետերի ցանկը։

## Ծանոթագրություններ

Կատեգորիա:Նորվեգիայի գետեր
Անդրեի երկիր

thumb|մինի|Անդրեի երկիրը Շպիցբերգենի քարտեզին <br/><sub>''(քարտեզը պարունակում է անգլերեն տեքստ)''</sub>

**Անդրեի երկիր** (), տարածք Նորվեգիային պատկանող Սվալբարդ կղզեխմբի Արևմտյան Շպիցբերգեն կղզում։

Անդրեի երկիրը տեղակայված է կղզում հյուսիս-արևմուտքում՝ Վիդֆյորդի և Վուդֆյորդի միջև։ Տարածքի հյուսիսային մասը իրենից ներկայացնում է բարձրավանդակ (մինչև 700 մ), իսկ հարավային մասը՝ սեղանաձև լեռներ (մինչև 1367 մ)։ Անդրեի երկիրը ծածկված է ավազաքարերով, սիլուտրյան Դևոնի ժամանակաշրջանների թերթաքարերով։ Տարածքի մեծ մասը պատված է սառցադաշտերով։

Տարածքը իր անունը ստացել է ի պատիվ հյուսիսի հետազոտող շվեդ Սալոմոն Ավգուստ Անդրեի:.

## Ծանոթագրություններ

Կատեգորիա:Շպիցբերգենի աշխարհագրություն
Միքայել Ջանիբեկյան

**Միքայել Կարենի Ջանիբեկյան** (), հայ դերասան։

## Կենսագրություն
Միքայել Ջանիբեկյանը ծնվել է Երևանում։ Ֆիլմերում նկարահանվել սկսել է դպրոցական տարիներից։ Երեկոյան դպրոցն ավարտելուց հետո աշխատել է Թբիլիսիի Ստեփան Շահումյանի անվան հայկական թատրոնում։ Երեք ամիս աշխատելուց հետո տեղափոխվել է Երևան, աշխատել Երևանի գեղագիտության ազգային կենտրոնի մանկական թատրոնում, այնուհետև` Պատանի հանդիսատեսի թատրոնում։ 1994 թվականին ավարտել է Երևանի գեղարվեստա-թատերական ինստիտուտը (Զավեն Տատինցյանի արվեստանոց)։

## Ընտանիք
* Հայրը՝ ՀՀ ժողովրդական արտիստ Կարեն Ջանիբեկյան
* Մայրը՝ Անահիտ Աղասարյան
* Եղբայրը՝ դերասան Սոս Ջանիբեկյան

## Ծանոթագրություններ

Կատեգորիա:20-րդ դարի դերասաններ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասաններ
Նամսեն

**Նամսեն** (), գետ Նորվեգիայի կենտրոնական հատվածում։ Ամենամեծ գետը Նուր Տրյոնդելագ ֆյուլկեում։ 228 կիլոմետրանոց երկարությամբ գետը հոսում է Ռեյրվիկ, Նամսկուգան, Գրոնգ, Օվերհալա, Նամսուս մունիցիպալիտետներով։

## Տեղայնք
Գետը սկիզբ է առնում Նուրլանին սահմանակից Բյորգեֆել ազգային պարկի աղբյուրներից։ Գետը սնուցում է Նամսվատնե լիճը։ Այն Ռյորվիկ մունիցիպալիտետում ամբարտակով հոսում է լճի հյուսիսային կողմով, այնուհետև անցնում Նամդալեն հովտով դեպի ծովափ և ավարտվում Նամսոս քաղաքի մոտ, որտեղ թափվում է Նամսենֆյորդեն, հենց այն նույն ֆյորդը, որտեղ թափվում է Արգոդսելվա փոքրիկ գետը։

Նամսենն ունի երկու հիմնական վտակներ՝ Թուսջոելվա և Սանդոլա։ Ընդհանուր ջրբաժանը 6298 կմ2 է, Նամսոսի մոտ ջուրը դեպի ֆյորդ արտահոսում է 285 մ3 վայրկյանում։

## Ձկնորսություն
Նամսենը ատլանտյան սաղմոնի համար համարվում է աշխարհի լավագույն գետերից մեկը։ Այն հաճախ անվանում են «գետերի թագուհի»։ 19-րդ դարից սկսած բրիտանացիները գտան, որ այս վայրը հոյակապ է ատլանտյան սաղմոնի ձկնորսության համար, և գետը դարձավ խոշոր զբոսաշրջային գրավչության վայր։

## Ծանոթագրություններ

## Արտաքին հղումներ
* Salmon with a weight of 25 kg caught in June 2009
* Upper Namsen Fishing 

Կատեգորիա:Եվրոպայի գետեր
Կատեգորիա:Նորվեգիայի գետեր
Նյու Օլեսուն

**Նյու Օլեսուն** (, «Նոր Օլեսուն»), բնակավայր Նորվեգիայում` Շպիցբերգենի կղզեխմբում։ Համարվում է մշտական բնակչություն ունեցող ամենահյուսիսային բնակավայրն աշխարհում։

## Պատմություն
[200px|մինի|ձախից|[Ռուալ Ամունդսենի հուշարձանը և «Հյուսիսային բևեռ» հյուրանոցը Նյու Օլեսունում]]
Նյու Օլեսունը հիմնադրվել է 1916 թվականին *Kings Bay Kull* ընկերության կողմից, ինչպես կղզեխմբի ժամանակակից մնացած բնակավայրերը, որոնք ստեղծվել են ածխահանքերը շահագործելու համար։ Այդ թվականի ամռանը երկու նավով 30 մարդ է ուղևորվում Նյու Օլեսուն, ովքեր, տեղ հասնելով, սկսում են աշխատանքներ տանել ածուխի հանքերը շահագործելու ուղղությամբ։ Եվս 30 մարդ է ժամանում 1917 թվականին, և սկսվում է քաղաքի կառուցումը։ Մինչև ձմեռ ավարտին է հասցվում շենքերի, երկաթուղու կառուցումը։ 64 մարդ առաջին անգամ ձմեռում է Նյու Օլեսունում։ 1918 թվականին բնակչության թիվը հասնում է 300-ի։ Հետագա տարիներին կառուցվում են նոր տներ։ 1921 թվականին քաղաքում բնակություն են հաստատում ընտանիքներ, շուտով բացվում է դպրոց։ Սակայն 1929 թվականին դադարեցվում է ածխի արդյունահանումը։ Այն վերսկսվում է 1945 թվականին, երբ նորվեգական կառավարությունը իր վրա է վերցնում բոլոր ծախսերը։ 1963 թվականին՝ ածխի գների անկումից և որոշ ածխահանքերի մասնակի փլուզումից հետո, ինչը հանգեցնում է բանվորների մահվան, ածխահանքերի շահագործումը վերջնականապես դադարեցվում է։

1925, 1926, 1928 թվականներին ինքնաթիռներով ու դիրիժաբլներով դեպի Հյուսիսային բևեռ իրենց գիտարշավները Նյու Օլեսունից են սկսել Ռուալ Ամունդսենը և Ումբերտո Նոբիլեն։

Դրանից հետո Նյու Օլեսունը գրեթե դատարկվել է, սակայն 1968 թվականին այն կրկին սկսում է զարգացում ապրել որպես գիտահետազոտական կենտրոն։ Բացի Նորվեգիայից` բնակավայրում իրենց հետազոտական կայաններն ունեն Հոլանդիան, Գերմանիան, Մեծ Բրիտանիան, Ֆրանսիան, Իտալիան, Ճապոնիան, Հարավային Կորեան և Չինաստանը։

## Կլիմա

## Տնտեսություն
Նյու Օլեսունում գործունեության միակ տեսակը գերազանցապես հետազոտական աշխատանքն է։ Զբոսաշրջությունը զարգացած չէ, քանի որ զբոսաշրջիկների ակտիվությունը կարող է խանգարել գիտաշխատողների աշխատանքին։ Բնակավայրը նախկինի պես *Kings Bay Kull* ընկերության սեփականությունն է։ Քաղաքի մշտական բնակչությունը կազմում է 30 մարդ, ամռան ամիսներին այն հասնում է 120-ի նոր հետազոտողների ժամանման հաշվին։

## Պատկերասրահ

File:Ny-Ålesund 2013 06 07 2305 (10178252673).jpg
File:Ny-Ålesund 2013 06 07 2313 (10178365155).jpg
File:Ny-Ålesund 2013 06 07 2304 (10178237266).jpg
File:Ny-Ålesund 2013 06 07 3602 (10178426083).jpg
File:Kongsfjorden 60.JPG
File:Ny-Ålesund 2013 06 07 2328 (10178897465).jpg


## Ծանոթագրություններ

## Գրականություն
* 

## Հոդվածներ
* 

## Արտաքին հղումներ
* Պաշտոնական կայք

Կատեգորիա:1916 թվականին հիմնադրված բնակավայրեր
Կատեգորիա:Նորվեգիայի բնակավայրեր
Կատեգորիա:Շպիցբերգեն
Լուգա (ընձուղտ)

**Լուգա** (), էգ ընձուղտ, լենինգրադյան կենդանաբանական այգու դիտարժան գլխավոր օբյեկտներից մեկը։ Ծնվել է Լենինգրադի կենդանաբանական այգում, որտեղ էլ ապրել է 35 տարի (չնայած այն բանին, որ անազատության մեջ ընձուղտներն ապրում են առավելագույնը 25 տարի)։ Եղել է անազատության մեջ ամենածեր ընձուղտն աշխարհում։

## Կենսագրություն
Լուգայի ցեղի սկզբնավորումը պաշտոնապես սկսվում է 1956 թվականից։ Այդ նույն թվականին Հարավային Աֆրիկայից բերվել է երեքամյա ընձուղտների մի զույգ։ Նրանց անուններն էին Տղա և Ժուլետտա։ Լուգան Տղայի և Ժուլետտայի թոռնուհին է։ Ընձուղտն իր անունը ստացել է Լուգա քաղաքի պատվին։

2016 թվականին Լուգան յոթ ընձուղտների մայր է դարձել, նրա ձագերից մեկը Սամսոն Համլետի Լենինգրադովն է։ Նրա ձագերի մեծ մասը բաշխվել են տարբեր կենդանաբանական այգիներին, մոր հետ մնացել է միայն դուստրը՝ Սոֆիան։ Լուգան տաքարյուն է, նա սիրում է սնունդ ընդունել այցելուներից, երբեմն խուլիգանություններ է անում։ Չնայած իր առաջացած տարիքին, ընձուղտի լավ տեսք ունի և լավ է զգում իրեն։ Ըստ կենդանաբանական այգու աշխատակցի՝

2014 թվականին կենդանաբանական այգին շքեղորեն տոնեց Լուգայի 33-ամյակը։ 2016 թվականի նոյեմբերի 4-ին կենդանաբանական այգում տեղի ունեցավ տոնակատարություն 35-ամյա հոբելյարի պատվին։ Այցելուներին առաջարկվել են ինտերակտիվ խաղեր խաղալ, ինչպես նաև ցուցադրվել են կենդանաբանական այգու պայմաններում ապրող ընձուղտների կյանքի առանձնահատկությունները։

## Ծանոթագրություններ
Կոֆյորդ

աջից|մինի|200px|Կոֆյորդ կոմունան Թրոմս ֆյուլքեի քարտեզին
**Կոֆյորդ** (), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Օլերդալեն բնակավայրն է։ Պաշտոնական լեզուներն են Բուկմոլը, Հյուսիսսաամերենը։ Զբաղեցնում է 991.16 կմ² տարածք։

## Պատմություն
1991 թվականին ընդունվեց որոշում, որ 1992 թվականի հունվարի 1-ից կոմունայի տարածքում գործելու է երկրորդ պաշտոնական լեզուն՝ հյուսիսսաամերենը։ Կոմունայի նորվեգացի բնակիչների մի մասը դժգոհություն հայտնեց նոր պաշտոնական լեզվի ընդունման մասին, ինչին ի պատասխան, տեղացի սաամները Նորվեգիայի սաամական կազմակերպությունների օգնությամբ 1991 թվականի վերջին կազմակերպեց սաամական մշակութային միջոցառումներ «Րիդու-Րիդու» փառատոնի շրջանակներում։ Աստիճանաբար «Րիդու Րիդու» փառատոնը աստիճանաբար դարձավ հյուսիսի բնիկ ժողովուրդների փառատոն։ Իսկ ավելի ուշ փառատոնի շրջանակներում սկսեցին ներկայացվել այլ մշակութային շերտեր:.

## Կոֆյորդի զինանշանը
Կոֆյորդ կոմունայի զինանշանը իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված է սպիտակ գույնի նավի ղեկավարման վահանակ։

## Բնակչություն
Համաձայն 2007 թվականի մարդահամարի տվյալների՝ Կոֆյորդ կոմունայում բնակվում է 2248 մարդ։ Կոմունայի բնակչության քանակը վերջին 60 տարում նվազում է գրանցվել։

## Պատկերասրահ

Պատկեր:Engenes Kåfjord.jpg
Պատկեր:Løkvoll Marina, South view 20150611 1.jpg
Պատկեր:Støvelfjellet & Vaggastindan above Lyngen fjord, 2012 March.jpg


## Աղբյուրներ
* Store norske leksikon. (նորվեգերեն)

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից:  (նորվեգերեն)

## Ծանոթագրություններ

Կատեգորիա:Թրոմս ֆյուլքեի կոմունաներ
Կարլսյո

աջից|մինի|200px|Կարլսյո կոմունան Թրոմս ֆյուլքեի քարտեզին
**Կարլսյո** (), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Հանսեն բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 1046.92 կմ² տարածք։

## Կարլսյոի զինանշանը
Կարլսյո կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված է սպիտակ գույնի արծվի գլուխ։

## Բնակչություն
Համաձայն 2007 թվականի մարդահամարի տվյալների՝ Կարլսյո կոմունայում բնակվում է 2404 մարդ։ Կոմունայի բնակչության քանակը վերջին 60 տարում նվազել է։

## Պատկերասրահ

Պատկեր:Fra Burøysund.jpg
Պատկեր:Rebbenesøy ferry at Mikkelvik terminal, Ringvassøya, Troms, Norway, 2014 July.jpg
Պատկեր:Tromsö IMG 3336 Langryggen Svartevatnet.jpg


## Աղբյուրներ
* Store norske leksikon. (նորվեգերեն)

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից:  (նորվեգերեն)

## Ծանոթագրություններ

Կատեգորիա:Թրոմս ֆյուլքեի կոմունաներ
Վիդքուն Քվիսլինգ

**Վիդքուն Քվիսլինգ** (, ), նորվեգացի քաղաքական և պետական գործիչ, կոլաբորացիոնիստ, նացիոնալ- սոցիալիստ։ Երկրորդ համաշխարհային պատերազմի ժամանակ մեծապես համագործակցել է Նացիստական Գերմանիայի հետ։

1933 թվականին ստեղծել և ղեկավարել է Նորվեգիայի նացիոնալ- սոցիալիստական կուսակցությունը, որը առավել հայտնի է «Ազգային միասնություն» անունով։ Կուսակցության գործունեություն 1945 թվականից հետո արգելվել է։ 1931- 1933 թվականներին եղել է Նորվեգիայի պաշտպանության նախարար։

Դանիա-Նորվեգական ռազմագործողության ժամանակ ստեղծել է «ազգային կառավարություն», որտեղ զբաղեցրել է օկուպացված Նորվեգիայի վարչապետի պաշտոնը, իսկ 1940 թվականի ապրիլի 9- 18-ը արտաքին գործերրի նախարարի պաշտոնը, որը արդյունքում վերացվեց նացիստական օկուպացիոն իշխանությունների կողմից։ 1942 թվականի փետրվարի 1-ին օկուպացիոն իշխանության որոշմամբ երկրորդ անգամ նշանակվել է վարչապետի պաշտոնում։ 1945 թվականի մայիսին ձերբակալվել է՝ կառավարության ողջ կազմի հետ։ Նորվեգական դատարանի որոշմամբ դատապարտվել է մահվան։ Դատավճիռը ի կատար է ածվել 1945 թվականի հոկտեմբերի 24-ին Օսլոյում։

Կվիսլինգի անունը այսօր Նորվեգիայում հանդիսանում է ամոթանքի արտահայտություն։ Կվիսլինգ են անվանում «դավաճաններին»։

## Հրեաների տեղահանություններ
1942 թվականի հոկտեմբերից մինչև 1943 թվականի փետրվար հրեաներին արգելվել է երկրից դուրս գալ, ինչի արդյունքում տեղի է ունեցել մասսայական ձերբակալություններ և տեղահանություններ դեպի համակենտրոնացման ճամբարներ։ Նորվեգիայի հրեական բնակչության գրեթե կես տեղափոխվեց ճամբարներ, ինչ իրականացվում էր նացիստական օկուպացիոն ուժերի հրամանով։ 1942 թվականի հոկտեմբերին Թրոնհեյմում ընդդեմ գերմանացիների տեղի է ունեցել մի քանի դիվերսիոն հարձակումներ։ Ի պատասխան օկուպանտները Թրոնհեյմում հայտարարեցին արտակարգ դրություն։ Տեղական իշխանությունները օգտվեցին դրանից և ձերբակալեցին հրեա տղամարդկանց։ Ուղիղ մեկ ամիս անց կանանց և երեխաներին հավաքեցին հատուկ ճամբարներում, որպեսզի մեկ տարվա ընթացքում ռազմական հածանավերով ուղարկեն Շտետին (լեհական ներկայիս Շեցին նավահանգստային քաղաքը), այնտեղից էլ Օսվենցիմ համակենտրոնացման ճամբար։

[thumb|240px|right|[Աքերսհուս (ամրոց)|Աքերսհուս ամրոցի պատերից մեկը, որտեղ գնդակահարվել է Կվիսլինգը]]
Հրեաների ձերբակալությունները և տեղահանությունները նորվեգական հասարակությանը շոկի ենթարկեցին։ «Ազգային համաձայնության» հեղինակությունը ձերբակալություններից հետո այնքան ընկավ, որ հանգեցրեց ուժգին ըմբոստությունների և արձագանքների։ Անգամ գնացքներում ուղևորները կանգնում էին իրենց նստած տեղերից, որպեսզի չնստեն նացիստների կողքին։ Պատերին գրում էին կարգախոսներ՝ հետևյալ բովանդակությամբ՝ «Նորվեգիան նորվեգացիների համար է, իսկ Կվիսլինգը թող կորչի գրողի ծոցը»։

## Ծանոթագրություններ

Կատեգորիա:Նորվեգիայի քաղաքական գործիչներ
Կատեգորիա:Ֆաշիստ առաջնորդներ
Կատեգորիա:Մահապատժի ենթարկված քաղաքական գործիչներ
Կատեգորիա:Նորվեգիայի պետական գործիչներ
Կատեգորիա:Հոլոքոստի հանցագործներ
Մոլսելվ

աջից|մինի|200px|Մոլսելվ կոմունան Թրոմս ֆյուլքեի քարտեզին
**Մոլսելվ** (), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Մուեն քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 3322.41 կմ² տարածք։

Կոմունան ստեղծվել է 1849 թվականին։

## Մոլսելվի զինանշանը
Մոլսելվ կոմունայի զինանշանը հաստատվել է 1985 թվականի հունվարի 1-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա սպիտակ գույնով ձախից ջ դեպի վեր ձգվում է ոլորապտույտ հաստ գիծ։ Այն խորհրդանշում է կոմունայով հոսող Մոլեսելվա գետը։

## Բնակչություն
Համաձայն 2007 թվականի մարդահամարի տվյալների՝ Մոլսելվ կոմունայում բնակվում է 6603 մարդ։ Կոմունայի բնակչության քանակը 1970-ականների աճից հետո սկսել է նվազել։

## Պատկերասրահ

Պատկեր:Heggelia.jpg
Պատկեր:Målselv kirke (2).jpg
Պատկեր:Dividal.jpg
Պատկեր:Blåtindan in Målselv.jpg


## Աղբյուրներ
* Store norske leksikon. (նորվեգերեն)

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից: (նորվեգերեն)

## Ծանոթագրություններ

Կատեգորիա:Թրոմս ֆյուլքեի կոմունաներ
Նորդռեիսա

աջից|մինի|200px|Նորդռեիսա կոմունան Թրոմս ֆյուլքեի քարտեզին
**Նորդռեիսա** (), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Սթորսլեթ քաղաքն է։ Պաշտոնական լեզուն համարվում է բուկմոլը։ Զբաղեցնում է 3437.64 կմ² տարածք։

Կոմունան կազմավորվել է 1886 թվականի հունվարի 1-ին։ Սկզբնական շրջանում այն ավելի մեծ մակերես էր զբաղեցնում, սակայն հետագայում որոշ տարածքներ առանձնացվեցին։

Անվանումը ստացել է կոմունայի տարածքով հոսող Ռեիսա գետից։

## Նորդռեիսայի զինանշանը
Նորդռեիսա կոմունայի զինանշանը հաստատվել է 1984 թվականի դեկտեմբերի 21-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված է սպիտակ գույնի 2 սաղմոն տեսակի ձուկ։ Կոմունայի ղեկավարությունը այդպես է որոշել, քանզի Ռեիսա գետը հայտնի է սաղմոն ձկան առատությամբ և համեղությամբ։

## Բնակչություն
Համաձայն 2007 թվականի մարդահամարի տվյալների՝ Նորդռեիսա կոմունայում բնակվում է 4665 մարդ։ Կոմունայի բնակչության քանակը վերջին 40 տարում հիմնականում պահպանվել է նույն մակարդակի վրա։

## Պատկերասրահ

Պատկեր:Polarlicht-Reise 2013 - Tag09 - 14.jpg
Պատկեր:Bjørklygården.JPG
Պատկեր:Polarlicht-Reise 2013 - Tag09 - 16.jpg
Պատկեր:Polarlicht-Reise 2013 - Tag09 - 07.jpg


## Աղբյուրներ
* Store norske leksikon. (նորվեգերեն)

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից:  (նորվեգերեն)

## Ծանոթագրություններ

Կատեգորիա:Թրոմս ֆյուլքեի կոմունաներ
Տաքսի «Էլի լավ ա»

**«Տաքսի «Էլի լավ ա»»**, տասը հայ ռեժիսորների և սցենարիստների՝ 2009 թվականին նկարահանած ֆիլմը։ Վերջինս բաղկացած է միջինը յոթ րոպե տևողությամբ 10 պատմություններից, որոնց բոլորին կապում է Երևան քաղաքը։

Ֆիլմի պրեմիերան կայացել է 2009 թվականի մարտի 5-ին։

## Ստեղծագործական կազմ
### Նկարահանող խումբ
* Ռեժիսորներ՝ Արտակ Զիլֆիմյան, Գարիկ Մաշկարյան, Հրաչ Քեշիշյան, Արամ Ղազարյան, Արամ Շահբազյան, Ավագ Ավագյան, Դավիթ Բաբայան, Հրանտ Մովսիսյան, Էդգար Բաղդասարյան, Վահե Խաչատրյան
* Սցենարի հեղինակներ՝ Լուսինե Մանուկյան, Արմեն Ղազարյան, Արտակ Ալեքսանյան, Գարիկ Մաշկարյան, Գնել Նալբանդյան, Հարություն Կբեյան, Արմեն Մարգարյան, Ավագ Ավագյան, Վահե Խաչատրյան, Էդգար Բաղդասարյան
* Պրոդյուսերներ՝ Ռուբեն Ջաղինյան, Արմեն Համբարձումյան
* Կոմպոզիտոր՝ Ռոլանդ Գասպարյան և «Ռեինկարնացիա» խումբ
* Օպերատորներ՝ Արտավազդ Խաչատրյան, Մկրտիչ Մալխասյան, Դավիթ Այվազյան, Ռուբեն Գասպարյան, Արթուր Ապրեսով։

### Դերերում
* Լևոն Հարությունյան,
* Հրանտ Թոխատյան,
* Խորեն Լևոնյան,
* Լուիզա Ներսիսյան,
* Նազենի Հովհաննիսյան,
* Լիլի Էլբակյան։

## Ծանոթագրություններ

## Արտաքին հղումներ
* Ֆիլմի մասին sharmpictures.am կայքում 
* «Տաքսի «Էլի լավ ա»» ֆիլմը IMDB կայքում
* «Տաքսի «Էլի լավ ա»» ֆիլմը KINOPOISK կայքում
* «Տաքսի «Էլի լավ ա»»։ Ֆիլմ ֆիլմի մասին
* «Տաքսի Էլի լավ ա»» ֆիլմը օնլայն

Կատեգորիա:2009 ֆիլմեր
Կատեգորիա:Հայերեն ֆիլմեր
Կատեգորիա:Հայկական կինոկատակերգություններ
Կատեգորիա:Հայկական ֆիլմեր